બાપુ, સમય બહુ બદલાયો છે.. આપના વખતમાં તો મકાનો નીચા અને માણસો ઊંચા હતા, આજે મકાનો ઊંચા અને માણસો નીચા થઇ ગયાં. કોને કહેવું? મૂઆ બધા જ કડવી વેલના કડવા. આપણને તો એમજ લાગે કે વાહ, મારો દિકરો મહાત્મા ગાંધીજીનું “સત્યના પ્રયોગો” પુસ્તક વાંચે છે, પણ વાતમાં કંઇ માલ નહિ. એ તો ખાલી પૂઠું જ હોય. અંદર તો કંઈ ભળતુંં જ હોય. ક્યારેક આપની વાતો કરું તો, ખી.. ખી.. ખી.. ખી.. કરીને હસે છે. તમે જ કહો, અમારા હાડકા ઉકળે કે ના ઉકળે? લોહી તો જાણે ન ઉકળે, કારણ શરીરમાં હોય તો ને? અમારાં જાજરમાન કવિ શેખાદમ આબુવાલાનું પણ લોહી ઉકળી ગયેલું. એટલે તો એમણે લખ્યું..